เงินบาทเปิด 32.31/32
ธนาคารกรุงศรีอยุธยา รายงาน เงินบาทเปิด 32.31/32 แข็งค่าต่อเนื่อง มองกรอบวันนี้ 32.20-32.40 บาท
18 มี.ค. 2553

ธนาคารกรุงศรีอยุธยา รายงาน เงินบาทเปิด 32.31/32 แข็งค่าต่อเนื่อง มองกรอบวันนี้ 32.20-32.40 บาท
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.31/32 บาท/ดอลลาร์ แข็งค่าขึ้นเล็กน้อยจากเมื่อวานที่ปิดตลาดที่ระดับ 32.34/35 บาท/ดอลลาร์
ปัจจัยหลักที่เงินบาทแข็งค่าขึ้นยังคงเหมือนเมื่อวาน คือ ดอลลาร์อ่อนค่าลงเมื่อเทียบกับเงินสกุลหลักอื่น ส่วนปัจจัยในประเทศคือเงินทุนไหลเข้าอย่างต่อเนื่องในตลาดหุ้นและตลาดพันธบัตร ซึ่งส่งผลให้เงินบาทแข็งค่าต่อเนื่อง นอกจากนี้ ยังมีนักวิเคราะห์คาดการณ์ว่าไตรมาส 2/53 เงินบาทอาจอยู่ในระดับ 32.00 บาท/ดอลลาร์ และช่วงครึ่งปีหลังอาจได้เห็นที่ 31.00 บาท/ดอลลาร์
"หลักๆ ที่ทำให้บาทแข็งค่าก็ยังเหมือนเมื่อวาน คือ แบงก์ชาติพูดไว้ชัดเจนว่ายังมี flow ไหลเข้าในตลาดหุ้นเอเชียและตลาดหุ้นไทยต่อเนื่อง รวมทั้งตลาด bond อีกทั้งนักวิเคราะห์มองว่าบาทจะแข็งค่าที่ 32 บาท และครึ่งปีหลังอาจได้เห็น 31 บาท" นักบริหารเงิน ระบุ
ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 90.24/25 เยน/ดอลลาร์ ส่วนยูโรอยู่ที่ระด้บ 1.3718/3721 ดอลลาร์/ยูโร
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 32.20-32.40 บาท/ดอลลาร์